ശബരി പാത സ്ഥലമെടുപ്പ് വേഗത്തിലാക്കാന് മുഖ്യമന്ത്രിക്ക് നിവേദനം നല്കി മൂവാറ്റുപുഴ അങ്കമാലിശബരി റെയില് പദ്ധതിയുടെ പുതുക്കിയ എസ്റ്റിമേറ്റ് തയ്യാറാക്കണമെന്നും സ്ഥലമെടുപ്പ് വേഗത്തിലാക്കണമെന്നുമാവശ്യപ്പെട്ട് ശബരി റെയില് ആക്ഷന് കൗണ്സില് ഭാരവാഹികള് നിവേദനം നല്കി. എറണാകുളം, ഇടുക്കി, കോട്ടയം ജില്ലകളിലെ ജനപ്രതിനിധികളും ശബരി റെയില് ആക്ഷന് കൗണ്സില് ഭാരവാഹികളും ഒപ്പിട്ട നിവേദനമാണ് ശബരി റെയില് ആക്ഷന് കൗണ്സില് കണ്വീനര് ബാബുപോള്, കേരള ബാങ്ക് ചെയര്മാന് ഗോപി കോട്ടമുറിക്കല്, ആക്ഷന് കൗണ്സില് സെക്രട്ടറി ജിജോ ജെ പനച്ചിനാനി എന്നിവര് ചേര്ന്ന് മുഖ്യമന്ത്രി പിണറായി വിജയനും സംസ്ഥാന റെയില്വേ മന്ത്രി വി അബ്ദുല് റഹ്മാനും നല്കിയത്. പദ്ധതിയുടെ പുതുക്കിയ എസ്റ്റിമേറ്റ് വേഗത്തില് തയ്യാറാക്കി റെയില്വേ മന്ത്രാലയത്തിന് സമര്പ്പിക്കാന് കേരള റെയില് ഡെവലപ്മെന്റ് കോര്പറേഷനോട് നിര്ദേശിക്കുക, സംസ്ഥാന ബജറ്റില് കിഫ്ബിയില്നിന്ന് അനുവദിച്ച 2000 കോടി രൂപ ഉപയോഗിച്ച് അങ്കമാലിമുതല് രാമപുരംവരെ 70 കിലോമീറ്റര് ഭാഗത്തെ സ്ഥലമെടുപ്പ് സില്വര് ലൈന് പദ്ധതി മോഡലില് വേഗത്തിലാക്കുക എന്നീ ആവശ്യങ്ങള് നിവേദനത്തില് ഉന്നയിച്ചിട്ടുണ്ട്. പദ്ധതിക്ക് 20 വര്ഷംമുമ്ബ് കല്ലിട്ട് തിരിച്ച ഭാഗത്തെ സ്ഥലം വില്ക്കുന്നതിനോ വീട് നിര്മിക്കുന്നതിനോ സ്ഥലം ഈടുവച്ച് വായ്പയെടുക്കാനോ സാധിക്കാതെ ഉടമകള് ബുദ്ധിമുട്ടിലാണ്. കോതമംഗലം, മൂവാറ്റുപുഴ താലൂക്കുകളില് സ്ഥലമേറ്റെടുക്കാന് സാമൂഹ്യ ആഘാത പഠന കരട് റിപ്പോര്ട്ട് 2020ല് കലക്ടര്ക്ക് സമര്പ്പിച്ചിരുന്നതിനാല് ഹിയറിങ് നടത്തി റിപ്പോര്ട്ട് അന്തിമമാക്കി സ്ഥലവില നല്കാവുന്നതാണ്. അങ്കമാലിമുതല് രാമപുരംവരെ ഭാഗത്തെ പുതുക്കിയ എസ്റ്റിമേറ്റ് കേരള റെയില് ഡെവലപ്മെന്റ് കോര്പറേഷന് തയ്യാറാക്കി ദക്ഷിണ റെയില്വേക്ക് നല്കിയെങ്കിലും രാമപുരം സ്റ്റേഷന്മുതല് എരുമേലി സ്റ്റേഷന്വരെയുള്ള എസ്റ്റിമേറ്റ് തയ്യാറാക്കിയില്ലെന്ന് നിവേദനത്തില് ചൂണ്ടിക്കാട്ടി. ഡീന് കുര്യാക്കോസ് എംപി, എംഎല്എമാരായ പി ജെ ജോസഫ്, ആന്റണി ജോണ്, റോജി എം ജോണ്, എല്ദോസ് കുന്നപ്പിള്ളി, മാത്യു കുഴല്നാടന്, മാണി സി കാപ്പന്, സെബാസ്റ്റ്യന് കളത്തുങ്കല് എന്നിവരും നിവേദനത്തില് ഒപ്പിട്ടിട്ടുണ്ട്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് സര്ട്ടിഫിക്കറ്റുകള്ക്ക് അലയേണ്ട ഓണ്ലൈനായി അപേക്ഷിക്കാം കോണ്ഗ്രസിന് താല്പ്പര്യം ബിജെപി ആഭിമുഖ്യമുള്ളവരെ: പിണറായി വിജയന്